Előterjesztés

Tiszavasvári Város Önkormányzata Képviselő-testülete

2025. július 31-én

tartandó rendes ülésére

Az előterjesztés tárgya: **Tiszavasvári Város Önkormányzata 2025. évi költségvetéséről szóló 2/2025.(II.21.) önkormányzati rendeletének módosításáról**

Melléklet: a rendelettervezet mellékletei

Az előterjesztés előadója: Balázsi Csilla polgármester

Az előterjesztés témafelelőse: Köblös Máté

Az előterjesztés ügyiratszáma: TPH/7008-3/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné intézményvezető | vktiszavasvari@gmail.com |
| Moravszki Zsoltné igazgató | ekaovoda@tiszavasvari.hu |
|  |  |
|  |  |
|  |  |

Egyéb megjegyzés:

Tiszavasvári, 2025. július 25.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2025. évi költségvetéséről szóló 2/2025.(II.21.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2025. évi költségvetés módosítását szervezetekre megbontva, mely az alábbiak miatt vált szükségessé:

I. Egyesített Közművelődési Intézmény és Könyvtár

1. Az Alkaloida Vegyészeti Gyár Zrt. a Tiszavasvári Városért Alapítványon keresztül 8.000.000 Ft-tal támogatja a szeptemberben megrendezésre kerülő Mák fesztivál második napját. A bevételi és kiadási előirányzatok tervezését javaslom az alábbi táblázat szerint elfogadni a Képviselő-testületnek:

|  |  |  |  |  |  |
| --- | --- | --- | --- | --- | --- |
| **082091** | **Közművelődés - közösségi és társadalmi részvétel fejlesztése** | | | | |
| K122 | **Munkavégzésre irányuló egyéb jogviszonyban nem saját foglalkoztatottnak fizetett juttatások:** | | | | 179 051 |
| K2 | **Munkaadókat terhelő járulékok és szociális hozzájárulási adó:** | | | | 20 949 |
| K333 | **Bérleti és lízing díjak:** | | | | 472 441 |
| K336 | **Szakmai tevékenységet segítő szolgáltatások**: | | | | 5 669 291 |
| K351 | **Működési célú előzetesen felszámított általános forgalmi adó** | | | | 1 658 268 |
|  | ***KIADÁS ÖSSZESEN:*** |  |  |  | 8 000 000 |
| B65 | **Egyéb működési célú átvett pénzeszközök:** | |  |  | 8 000 000 |
|  | ***BEVÉTEL ÖSSZESEN:*** |  |  |  | 8 000 000 |

II. Tiszavasvári Egyesített Óvodai Intézmény

1. Állami intézkedések hatására szeptembertől elkezdődik a pedagógusok teljesítményértékelés alapján történő illetményemelése, valamint a normatíva felmérésben a gyereklétszám miatt módosult a pedagógusi mutatószám, melyek finanszírozása a májusi normatíva felmérés eredményében biztosításra került az Önkormányzatunknál. A fedezet terhére az intézménynél szükséges a bérelőirányzat és a hozzá tartozó járulékok emelése.

Ezért javaslom az Óvodai nevelés, ellátás szakmai feladatai (091110-Köt) kormányzati funkción a Törvény szerinti illetmények, munkabérek (K1101) kiadási előirányzatát 6.013.097 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát pedig 781.703 Ft-tal megemelni az általános tartalék 6.794.800 Ft-os csökkentése mellett.

III. Tiszavasvári Polgármesteri Hivatal:

1. Az 1232/2025.(VII.3.) Korm. határozat alapján a 10 000 és 30 000 fő közötti lakosságszámú települési székhelyű hivatalok esetében a központi költségvetés hivatali működéshez biztosított 30.000 fő lakosságszámot el nem érő helyi önkormányzatoknál finanszírozást biztosít a köztisztviselők bérfejlesztéséhez. Ez a forrás a májusi normatíva felmérés eredményében biztosításra került az Önkormányzatunknál, ezért ennek terhére szükséges a bérelőirányzatok emelése az alábbi táblázat szerinti bontásban:

|  |  |  |  |
| --- | --- | --- | --- |
| **Kormányzati Funkció** | | **K1101** | **K2** |
| Önkormányzatok és önkormányzati hivatalok jogalkotó és általános igazgatási tevékenysége | 011130 | 11 582 276 Ft | 1 505 695 Ft |
| Közterület rendjének fenntartása | 031030 | 441 100 Ft | 57 343 Ft |
| Város-, községgazdálkodási egyéb szolgáltatások | 066020 | 544 010 Ft | 70 721 Ft |
| Közművelődés - közösségi és társadalmi részvétel fejlesztése | 082091 | 479 053 Ft | 62 277 Ft |
| Óvodai ellátás szakmai feladatai | 091110 | 607 199 Ft | 78 936 Ft |
| Gyermekétkeztetés köznevelési intézményben | 096015 | 713 722 Ft | 92 784 Ft |
| Bölcsődei ellátás | 104031 | 293 458 Ft | 38 150 Ft |
| Gyermekétkeztetés bölcsődében | 104035 | 71 882 Ft | 9 345 Ft |
| Intézményen kívüli gyermek-étkeztetés | 104037 | 248 603 Ft | 32 318 Ft |
| Lakóingatlan szociális célú bérbeadása, üzemeltetése | 106010 | 84 206 Ft | 10 947 Ft |

A fentiek hatására az általános tartalék előirányzata 17.024.025 Ft-tal csökken

1. A Képviselő-testület a 178/2025. (VI.25.) Kt. sz. határozatában felkérte a jegyzőt, hogy biztosítson fedezetet a gyepmesteri telep működtetésére, ennek eleget téve javaslom, hogy havi 1,5 millió forint kiadási előirányzat kerüljön biztosításra az alábbi táblázat szerinti bontásban, azzal, hogy a személyi juttatások a megosztott munkakörök miatt átcsoportosítással kerülnek biztosításra:

|  |  |  |
| --- | --- | --- |
| **042181** | **Kóbor állatokkal kapcsolatos feladatok** | Önként vállalt |
| K1101 | **Törvény szerinti illetmények, munkabérek** | 1 938 304 |
|  | **Személyi kiadás összesen:** | **1 938 304** |
| K2 | **Munkaadókat terhelő járulékok és szociális hozzájárulási adó** | 251 980 |
|  | **Járulék összesen:** | **251 980** |
| K312 | **Üzemeltetési anyagok beszerzése** | 625 000 |
| K321 | **Informatikai szolgáltatások igénybevétele** | 15 000 |
| K322 | **Egyéb kommunikációs szolgáltatások** | 12 500 |
| K3311 | **Villamosenergia szolgáltatás díja** | 150 000 |
| K3314 | **Víz- és csatorna szolgáltatás díja** | 200 000 |
| K336 | **Szakmai tevékenységet segítő szolgáltatások** | 1 250 000 |
| K337 | **Egyéb szolgáltatások** | 930 977 |
| K351 | **Működési célú előzetesen felszámított általános forgalmi adó** | 856 239 |
|  | **Dologi kiadás összesen:** | **4 039 716** |
| K63 | **Informatikai eszközök beszerzése, létesítése** | 250 000 |
| K64 | **Egyéb tárgyi eszközök beszerzése, létesítése** | 750 000 |
| K67 | **Beruházási célú előzetesen felszámított általános forgalmi adó** | 270 000 |
|  | **Beruházási kiadás összesen:** | **1 270 000** |
|  | ***KIADÁS ÖSSZESEN:*** | **7 500 000** |

Fentiek hatására a Város-, községgazdálkodási egyéb szolgáltatások (066020-Köt) kormányzati funkción a Törvény szerinti illetmények, munkabérek (K1101) kiadási előirányzata 1.938.304 Ft-tal, a Munkaadókat terhelő járulékok és szociális hozzájárulási adó (K2) kiadási előirányzata 251.980 Ft-tal, valamint az általános tartalék előirányzata 5.309.716 Ft-tal csökken.

1. A Képviselő-testület a 110/2025. (IV.23.) Kt. sz. határozatában döntött arról, hogy önkormányzati rendészetet hoz létre 2025. június 1. napjától a Tiszavasvári Polgármesteri Hivatal költségvetési szerv belső szervezeti egységeként. Az előző költségvetési rendelet módosításakor a mezőőri szolgálattal kapcsolatos előirányzatok átcsoportosítása elkezdődött, azonban a teljes átcsoportosításhoz szükséges a 06.30. napjával lekönyvelt pénzforgalmi adatok, amelyek most állnak rendelkezésre. Ezért az alábbi táblázat szerinti módosítás végrehajtását javaslom.

|  |  |  |
| --- | --- | --- |
| **066020** | **Város-, községgazdálkodási egyéb szolgáltatások** | Kötelező |
| K1109 | **Közlekedési költségtérítés:** | 102 000 |
|  | **Személyi kiadás összesen:** | **102 000** |
| K312 | **Üzemeltetési anyagok beszerzése:** | 714 021 |
| K321 | **Informatikai szolgáltatások igénybevétele:** | 51 795 |
| K322 | **Egyéb kommunikációs szolgáltatások:** | 40 000 |
| K334 | **Karbantartási, kisjavítási szolgáltatások:** | 819 583 |
| K336 | **Szakmai tevékenységet segítő szolgáltatások:** | 43 600 |
| K337 | **Egyéb szolgáltatások:** | 172 654 |
| K341 | **Kiküldetések kiadásai:** | 30 591 |
| K351 | **Működési célú előzetesen felszámított általános forgalmi adó:** | 497 247 |
|  | **Dologi kiadás összesen:** | **2 369 491** |
| K64 | **Egyéb tárgyi eszközök beszerzése, létesítése:** | 362 205 |
| K67 | **Beruházási célú előzetesen felszámított általános forgalmi adó** | 97 795 |
|  | **Beruházási kiadás összesen:** | **460 000** |
|  | ***KIADÁS ÖSSZESEN:*** | **2 931 491** |

A fentiek hatására az általános tartalék előirányzata 2.931.491 Ft-tal csökken.

IV. Tiszavasvári Város Önkormányzata:

1. A Polgármesteri Hivatal 1. pontjában leírtak miatt a Hivatal állományában lévő mezőőrök bére változik, ezért javaslom az Önkormányzatnál foglalkoztatott mezőőrök bérének ugyanilyen százalékú emelését is.

Ezért az Önkormányzat költségvetésében a Város-, községgazdálkodási egyéb szolgáltatások (066020-Köt) kormányzati funkción a Törvény szerinti illetmények, munkabérek (K1101) kiadási előirányzatát 615.145 Ft-tal és a Munkaadókat terhelő járulékok és szociális hozzájárulási adó (K2) kiadási előirányzatát 79.969 Ft-tal javaslom megemelni, az általános tartalék 695.114 Ft-os csökkentése mellett.

1. Önkormányzatunk elkészítette a májusi feladatalapú támogatás felülvizsgálatát, melynek eredménye megjelent a Magyar Államkincstár Ebr-42 rendszerében. Mutatószámaink esetében csökkenést és növekedést is jelentettünk, melyek alapján módosult a feladatalapú támogatásunk. Ezen felül a májusi normatíva módosításban került meghatározásra a 10.000 és 30.000 fő közötti lakosságszámú települési önkormányzatoknál foglalkoztatott köztisztviselők illetményemeléséhez szükséges forrás. Valamint a pedagógus teljesítményértékelés alapján történő illetményemelésének forrása.

A Bölcsőde esetében a Magyar Államkincstárral egyeztetve csökkenést kellett lejelenteni a gyereklétszámban, mivel a tervezéskor becsült gyereklétszámhoz képest kevesebb gyerek vette igénybe a bölcsődei ellátást. A felmérés készítésekor az épület bővítésének működési engedélye még nem volt meg, így a várható gyereklétszámot nem lehetett figyelembe venni, emiatt az ebből eredő növekedett mutatószámnak megfelelő finanszírozást csak az októberi normatíva módosítás keretében van módunk lejelentetni. Ezért azt javaslom, hogy a mostani csökkentés önmagában ne kerüljön bele jelenleg a költségvetésbe, azt majd az októberi módosítással együtt vezessük át rajta, mivel önállóan jelentősen torzítaná a költségvetésünket (-15.510.200 Ft).

Fentiek alapján az alábbi táblázatban szereplő módosítás elfogadását javaslom:

|  |  |
| --- | --- |
| **Önkormányzatok elszámolásai a központi költségvetéssel (018010)** | |
| Helyi önkormányzatok működésének általános támogatása (B111-Köt) | 17 024 025 Ft |
| Települési önkormányzatok egyes köznevelési feladatainak támogatása (B112-Köt): | 7 363 634 Ft |
| Települési önkormányzatok szociális, gyermekjóléti és gyermekétkeztetési feladatainak támogatása (B1131-Köt) - Egyes szociális és gyermekjóléti feladatok támogatása - család és gyermekjóléti szolgálat/központ kivételével: | -1 100 640 Ft |
| Települési önkormányzatok szociális, gyermekjóléti és gyermekétkeztetési feladatainak támogatása (B1132-Köt) - Az intézményi gyermekétkeztetés üzemeltetési támogatása: | -2 253 258 Ft |
| Települési önkormányzatok szociális, gyermekjóléti és gyermekétkeztetési feladatainak támogatása (B1132-Köt) - A rászoruló gyermekek szünidei étkeztetésének támogatása: | -309 225 Ft |
| ***BEVÉTEL ÖSSZESEN:*** | **20 724 536 Ft** |

Fentiek hatására az általános tartalék előirányzata 20.724.536 Ft-tal nő.

1. A Polgármesteri Hivatal 2. pontjában leírtak miatt az Önkormányzatnál az alábbi táblázat szerinti előirányzat módosítást javaslom elfogadni:

|  |  |  |
| --- | --- | --- |
| **066020** | **Város-, községgazdálkodási egyéb szolgáltatások** | Kötelező |
| K1109 | **Közlekedési költségtérítés:** | -102 000 |
|  | **Személyi kiadás összesen:** | **-102 000** |
| K312 | **Üzemeltetési anyagok beszerzése:** | -754 021 |
| K321 | **Informatikai szolgáltatások igénybevétele:** | -51 795 |
| K322 | **Egyéb kommunikációs szolgáltatások:** | 0 |
| K334 | **Karbantartási, kisjavítási szolgáltatások:** | -819 583 |
| K336 | **Szakmai tevékenységet segítő szolgáltatások:** | -43 600 |
| K337 | **Egyéb szolgáltatások:** | -172 654 |
| K341 | **Kiküldetések kiadásai:** | -30 591 |
| K351 | **Működési célú előzetesen felszámított általános forgalmi adó:** | -497 247 |
|  | **Dologi kiadás összesen:** | **-2 369 491** |
| K64 | **Egyéb tárgyi eszközök beszerzése, létesítése:** | -362 205 |
| K67 | **Beruházási célú előzetesen felszámított általános forgalmi adó** | -97 795 |
|  | **Beruházási kiadás összesen:** | **-460 000** |
|  | ***KIADÁS ÖSSZESEN:*** | **-2 931 491** |

Fentiek hatására az általános tartalék előirányzata 2.931.491 Ft-tal nő.

1. Az „Energetikai fejlesztések Tiszavasvári intézményeiben” (TOP\_PLUSZ-2.1.1-21-SB1-2025-00035) pályázathoz eredetileg nem került betervezésre rehabilitációs szakmérnök bevonása és annak költsége. Azonban a pályázat zárásához be kell nyújtani a rehabilitációs szakmérnök nyilatkozatát. Valamint szükséges volt a kiviteli szerződés módosítása, amely további közbeszerzéssel kapcsolatos díjakat vont maga után. Fentiek miatt az alábbi módosítások váltak szükségessé önerő terhére.

Az önkormányzati vagyonnal való gazdálkodással kapcsolatos feladatok (013350-Köt) kormányzati funkción az Ingatlanok felújítása (K71) kiadási előirányzatát 450.000 Ft-tal, a Felújítási célú előzetesen felszámított általános forgalmi adó (K74) kiadási előirányzatát 121.500 Ft-tal, a Szakmai tevékenységet segítő szolgáltatások (K336) kiadási előirányzatát 180.000 Ft-tal, a Működési célú előzetesen felszámított általános forgalmi adó (K351) kiadási előirányzatát 48.600 Ft-tal és a Reklám- és propagandakiadások (K342) kiadási előirányzatát 100.000-tal javaslom megemelni az általános tartalék 900.100 Ft-os csökkentése mellett.

1. A második negyedévben 4 bizottsági tag mondott le a tiszteletdíjáról az alábbi táblázat szerint:

|  |  |  |  |
| --- | --- | --- | --- |
| **2025. II. negyedévi felajánlások** | | | |
| **Név** | **Időszak** | **Összeg** | **Felajánlásban megnevezett szervezet** |
| **Borbély Péter** | 2025.04. | 33 510 Ft | Tiszavasvári Lukács Ferenc Önkéntes Tűzoltó Egyesület |
| 2025.05. | 33 510 Ft | Tiszavasvári Polgárőr Egyesület |
| 2025.06. | 33 510 Ft | Tiszavasvári Nagycsaládos Egyesület |
| **Krusóczki Zsolt** | 2025.04. | 33 510 Ft | Tiszavasvári Nagycsaládos Egyesület |
| 2025.05. | 33 510 Ft | Vasvári Pál Társaság |
| 2025.06. | 33 510 Ft | Tiszavasvári Lukács Ferenc Önkéntes Tűzoltó Egyesület |
| **Moravszki György Zsolt** | 2025.04. | 33 510 Ft | Tiszavasvári Nagycsaládos Egyesület |
| 2025.05. | 33 510 Ft | Vasvári Pál Társaság |
| 2025.06. | 33 510 Ft | Tiszavasvári Lukács Ferenc Önkéntes Tűzoltó Egyesület |
| **Nácsa Gergely** | 2025.04. | 33 510 Ft | Tiszavasvári Nagycsaládos Egyesület |
| 2025.05. | 33 510 Ft | Vasvári Pál Társaság |
| 2025.06. | 33 510 Ft | Tiszavasvári Lukács Ferenc Önkéntes Tűzoltó Egyesület |
|  |  | **402 120 Ft** |  |

A táblázatban szereplő felajánlások végrehajtása érdekében az alábbi költségvetés módosítás elfogadását javaslom:

Az Önkormányzatok és önkormányzati hivatalok jogalkotó és általános igazgatási tevékenysége (011130-Köt.) kormányzati funkción az Egyéb külső személyi juttatások (K123) kiadási előirányzatát 360.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 42.120 Ft-tal javaslom csökkentetni. Ezzel egyidőben a Civil szervezetek működési támogatása (084031-Önv.) kormányzati funkción az Egyéb működési célú támogatások államháztartáson kívülre (K512) kiadási előirányzata 402.120 Ft-tal nő.

1. A Magyar Államkincstár tájékoztatta Önkormányzatunkat, hogy 2021 évben hozott egységes területalapú támogatással kapcsolatos határozatát saját hatáskörben felülvizsgálta. Ennek keretében 276.658 Ft jogosulatlanul igényelt támogatást állapított meg, erre a visszafizetési kötelezettségre Önkormányzatunk nem rendelkezett előirányzattal.

Ezért a Növénytermesztés, állattenyésztés és kapcsolódó szolgáltatások (042130-Önv) kormányzati funkción az Egyéb dologi kiadások (K355) előirányzatát 276.658 Ft-tal javaslom megemelni az általános tartalék azonos összegű csökkentése mellett.

1. Önkormányzatunk az idei évben megbízási szerződést kötött PR tevékenység elvégzésére. A szerződés év végéig meghosszabbításra kerül az egész évre, azonban a rendelkezésre álló előirányzat nem nyújt fedezetet az egész időszakra.

Ezért az Önkormányzat költségvetésében a Város-, községgazdálkodási egyéb szolgáltatások (066020-Köt) kormányzati funkción a Szakmai tevékenységet segítő szolgáltatások (K336) kiadási előirányzatát 3.057.150 Ft-tal javaslom megemelni az általános tartalék azonos összegű csökkentése mellett.

1. A Szabolcs-Szatmár-Bereg Vármegyei Kormányhivatal Tiszavasvári Járási Hivatal Foglalkoztatási Osztály tájékoztatása alapján Önkormányzatunk július és augusztus hónapra 28 fő nyári diákmunkás napi 4-órás foglalkoztatásához nyújt vissza nem térítendő támogatást, amely a bruttó bér fedezetére szolgál. A szociális hozzájárulási adó és az orvosi alkalmassági vizsgálat díja önerőből biztosítandó. Ezért javaslom a támogatás összegét és a foglalkoztatással kapcsolatos kiadásokat tervezni.

Ezért az Önkormányzat költségvetésében a Város-, községgazdálkodási egyéb szolgáltatások (066020-Önv.) kormányzati funkción a Törvény szerinti illetmények, munkabérek (K1101) kiadási előirányzatát 4.071.200 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 529.256 Ft-tal, a Szakmai tevékenységet segítő szolgáltatások (K336) kiadási előirányzatát 182.000 Ft-tal javaslom megnövelni. Ezzel egyidőben az Egyéb működési célú támogatások bevételei államháztartáson belülről (B16) bevételi előirányzata 4.071.200 Ft-tal nő az általános tartalék 711.256 Ft-os csökkentése mellett.

1. A 3/2025. iratszámú saját hatáskörű döntésben előirányzatot biztosítottam a jubileumi jutalom kifizetéséhez, azonban a hozzá kapcsolódó járulék tervezése is szükséges.

Ezért a Város-, községgazdálkodási egyéb szolgáltatások (066020-Köt.) kormányzati funkción a Munkaadókat terhelő járulékok és szociális hozzájárulási adó (K2) kiadási előirányzatát 90.688 Ft-tal javaslom megemelni az általános tartalék azonos összegű csökkentése mellett.

**Tájékoztatásul közlöm, hogy az alábbi átruházott hatáskörű döntés a költségvetésben átvezetésre kerülnek:**

A **3/2025**. iratszámú saját hatáskörű döntést azért hoztam meg, mert az előző évben felülvizsgálatra kerültek a jubileumi jutalom szempontjából beszámítható jogviszonyok, azonban adminisztrációs hiba miatt az egyik mezőőrnek járó jutalom nem került kifizetésre sem tervezésre. Ezért szükséges volt az előirányzat módosítása.

Az Önkormányzat költségvetésében a Város-, községgazdálkodási egyéb szolgáltatások (066020-Köt.) kormányzati funkción a Jubileumi jutalom (K1106) kiadási előirányzatát 697.600 Ft-tal megnöveltem az általános tartalék azonos összegű csökkentése mellett.

A **4/2025.** iratszámú saját hatáskörű döntés keretében az alábbi módosítást hajtottam végre:

Az intézmény igazgatója kérelemmel fordult hozzám, mivel a Lurkó kuckó Óvodában villamos biztonsági felülvizsgálat történt és ennek keretében megállapították, hogy az elektromos elosztószekrény elavult, azt cserélni kellett, valamint szükséges volt cserélni az AVK kapcsolót is. A felújításra az intézmény költségvetésében nem állt fedezet rendelkezésre, ezért azt szükséges volt biztosítanom.

A Tiszavasvári Egyesített Óvoda költségvetésében az Óvodai nevelés, ellátás működtetési feladatai (091140-Köt.) kormányzati funkción az Ingatlanok felújítása (K71) kiadási előirányzatát 450.000 Ft-tal, a Felújítási célú előzetesen felszámított általános forgalmi adó (K74) kiadási előirányzatát 121.500 Ft-tal megnöveltem az általános tartalék 571.500 Ft-os csökkentése mellett.

Az **5/2025.** iratszámú saját hatáskörű döntésre azért volt szükség, mert az eredeti költségvetésben betervezésre került egy gépjármű vásárlása a Polgármesteri Hivatalnál, azonban a hitelfelvétel miatt az a döntés született, hogy a gépjárművet az Önkormányzat vásárolja meg és üzemben tartásra adja át a Polgármesteri Hivatalnak, ezért szükséges volt az alábbi költségvetés módosítás végrehajtása.

Az Önkormányzat költségvetésében az Önkormányzati vagyonnal való gazdálkodással kapcsolatos feladatok (013350-Köt.) kormányzati funkción az egyéb tárgyi eszközök beszerzése, létesítése (K64) kiadási előirányzatát 6.929.134 Ft-tal, a Beruházási célú előzetesen felszámított általános forgalmi adó (K67) kiadási előirányzatát 1.870.866 Ft-tal megnöveltem, ezzel egyidőben a Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción az egyéb tárgyi eszközök beszerzése, létesítése (K64) kiadási előirányzatát 6.929.134 Ft-tal, a Beruházási célú előzetesen felszámított általános forgalmi adó (K67) kiadási előirányzatát 1.870.866 Ft-tal csökkentettem.

Az **6/2025.** iratszámú saját hatáskörű döntés meghozatalára az alábbiak miatt került sor:

A Magyarország 2025. évi központi költségvetésének megalapozásáról szóló 2024. évi LXXIV. törvény 247. § (1) bekezdésének előírásai alapján a települési önkormányzatok helyi iparűzési adóbevétel többlete miatt a Területfejlesztési Alap részére teljesítendő fizetési kötelezettsége keletkezett, amely az Önkormányzatunknál az eredeti költségvetésben nem került tervezésre, azonban nettó finanszírozás keretében levonásra került május hónapban, ezért szükséges volt az alábbi módosítás.

Az Önkormányzat költségvetésében az Önkormányzatok elszámolásai a központi költségvetéssel (018010-Köt.) kormányzati funkción a helyi önkormányzatok törvényi előíráson alapuló befizetései (K5022) kiadási előirányzatát 7.804.832 Ft-tal megnöveltem az általános tartalék azonos összegű csökkentése mellett.

Tiszavasvári, 2025. július 25.

**Balázsi Csilla**

**polgármester**