**ELŐTERJESZTÉS**

Tiszavasvári Város Önkormányzata Képviselő-testületének

**2025. július 31-én** tartandó **rendes nyílt** ülésére

**Az előterjesztés tárgya:** A Tiva-Szolg Kft.-nél lefolytatott rendkívüli ellenőrzés eredményéről

**Melléklet:** -jelentés

**Az előterjesztés előadója:** Balázsi Csilla polgármester

**Az előterjesztés témafelelőse:** Krasznainé dr. Csikós Magdolna Igazgatási és szociális osztályvezető

**Ügyiratszám:** TPH/9061/2025.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.10 pont |
| Pénzügyi és Ügyrendi Bizottság | SZMSZ 4. melléklet 1.30 pont |

**Az ülésre meghívni javasolt szervek, személyek:**

|  |  |  |
| --- | --- | --- |
| Dr. Groncsák Andrea | Tiva-Szolg Kft ügyvezetője | groncsakandrea@gmail.com |
|  |  |  |
|  |  |  |
|  |  |  |
|  |  |  |

Tiszavasvári, 2025. július 25.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A Tiva-Szolg Kft.-nél lefolytatott rendkívüli ellenőrzés eredményéről**

**Tisztelt Képviselő-testület!**

A Tiva-Szolg Kft.-nél 2025 júliusában a belső ellenőr a **2011. évi CLXXXIX. törvény Magyarország helyi önkormányzatairól** és a **370/2011. (XII.31.) Korm. rendelet a költségvetési szervek belső kontrollrendszeréről és belső ellenőrzéséről** előírásai alapján, a Képviselő-testület 159/2025. (V.27.) Kt. sz. határozata 2. pontjában meghatározott döntés szerint rendkívüli ellenőrzést végzett.

Az ellenőrzés tárgya a 2024. október–november hónapokban az önkormányzat által biztosított többlettámogatás és a Kft. 2024. évi egyszerűsített éves beszámolójában kimutatott nyereség összefüggéseinek vizsgálata volt.

**Dr. Groncsák Andrea ügyvezető az elkészült ellenőrzési jelentésre** az átvételtől számított 8 napon belül reagálhat, észrevételt tehet, intézkedési terv készítési kötelezettsége van a költségvetési szervek belső kontrollrendszeréről és a belső ellenőrzésről szóló 370/2011 (XII.31.) Korm. rendelet alapján.

Amennyiben az észrevételek függvényében a jelentés módosulna, a képviselő-testület újra tájékoztatásra kerül.

**A jelentés az előterjesztés mellékletét képezi tájékoztatásul a képviselő-testület részére.**

**Javaslom az ellenőrzés eredményeire hivatkozással az alábbiakat:**

* A Tiva-Szolg Kft. vezetése a polgármesterrel közösen vizsgálja át a társaság feladatellátását, és tegyen javaslatot a működés racionalizálására, különös tekintettel a hatékonyságra, és önkormányzati támogatás csökkentésére.
* Készüljön részletes intézkedési terv a szükséges szervezeti és működési átalakításokról, amely tartalmazza a feladatok ésszerűsítésére és az erőforrások optimalizálására vonatkozó lépéseket.
* Vizsgálja felül a társaság az általános költségek képzésének és felosztásának gyakorlatát, és készítsen javaslatot annak átláthatóbb, szabályozottabb rendjére.
* Készítse el a Tiva-Szolg Kft. működését megalapozó üzleti tervet, amely a pénzügyi tervezést és az éves működés főbb sarokszámait tartalmazza.
* Vezessen be rendszeres, negyedévente történő részletes beszámoltatást a Képviselő-testület és a Polgármesteri Hivatal felé a gazdálkodás helyzetéről, a támogatások felhasználásáról és az üzleti terv teljesüléséről.

A fenti intézkedések célja, hogy a **370/2011. (XII.31.) Korm. rendelet** és a **2011. évi CLXXXIX. törvény** szerinti átlátható, ellenőrizhető és hatékony gazdálkodás követelményei maradéktalanul érvényesüljenek.

Kérem a tisztelt képviselő-testületet az előterjesztés megtárgyalására valamint a határozat-tervezet elfogadására.

Tiszavasvári, 2025. július 25.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (VII. 31.) Kt. számú**

**határozata**

**A Tiva-Szolg Kft.-nél lefolytatott rendkívüli ellenőrzés eredményéről**

Tiszavasvári Város Önkormányzata Képviselő-testülete az alábbi határozatot hozza:

1. Elfogadja a 2025. július 21-én a Graczka István belső ellenőr által elkészített a 2024. október–november hónapokban az önkormányzat által biztosított többlettámogatás és a Kft. 2024. évi egyszerűsített éves beszámolójában kimutatott nyereség összefüggéseinek vizsgálata tárgyú ellenőrzéséről készült jelentésben foglaltakat.
2. Felkéri a polgármestert vizsgálja át a társaság feladatellátását, és készítsen javaslatot a működés racionalizálására a Polgármesteri Hivatal Költségvetési és Adóigazgatási Osztálya bevonásával.
3. Felkéri az ügyvezetőt, hogy a polgármesterrel egyeztetve vizsgálja felül az általános költségek képzésének és felosztásának gyakorlatát, és készítsen szabályozási javaslatot
4. Felkéri az ügyvezetőt, hogy készítse el a társaság működését megalapozó **üzleti tervet.**
5. Felkéri az ügyvezetőt, hogy alakítsa ki a rendszeres, félévtől kezdődődő **negyedévente (féléves, ¾ éves, éves) történő részletes beszámolás rendjét** a Polgármesteri Hivatal részére.
6. Felkéri az ügyvezetőt, hogy az ellenőrzési jelentésben leírt összegző megállapításokra és javaslatokra a jelentés átvételétől 8 napon belül szükség szerint reagáljon, tegyen észrevételt, illetve készítsen intézkedési tervet.
7. Felkéri a polgármestert, hogy jelen határozatban meghatározott feladatok eredményéről haladéktalanul tájékoztassa a képviselő-testületet.
8. Felkéri a polgármestert, hogy jelen határozatról a Tiva-Szolg Kft. ügyvezetőjét tájékoztassa.

**Határidő**: azonnal

**Felelős**: Balázsi Csilla polgármester és Tiva-Szolg Kft. ügyvezetője